open-index/open-wikipedia-markdown huggingface dataset:
Sagkrakk

En **sagkrakk** eller en **sagbukk** eller en **sagstol** er et hjelpemiddel når en skal sage ved eller trevirke for hånd med sag.

Sagkrakker finnes i flere utførelser. De enkleste for vedsaging kan bestå av fire korte bjelker lagt parvis i kryss, slik at krysningsvinkelen er om lag 60 grader og krysningspunktet om lag 25 cm. fra enden. Disse kryssene holdes fra hverandre i passende avstand av noen bord.

Oftest brukes imidlertid *tre* kryss når man bygger en sagkrakk. Ved å plassere det midterste krysset litt ut mot enden av sagkrakken får man kortere avstand mellom to av kryssene, slik at man også kan få støtte for kortere vedstykker.

En slik sagkrakk vil gi god støtte til skier som skal sages til vedkubber i passe ovnslengder.

## Eksterne lenker
*
Termosflaske

**Termosflaske** eller **vakuumflaske**, gjerne forkortet til *termos*, er en flaske med isolerende vegger slik at mat eller drikke holder på temperaturen.
Termos kommer av termiske energi siden den holder på varmen.

Navnet kommer av Thermos, som er en produsent av termosflasker. Denne produsenten var en gang i tiden så dominant på markedet at produktet ble synonymt med fabrikatet. Selskapet er fremdeles innehaver av figurmerker hvor ordet *thermos* inngår.

Den gode isolasjonsevnen kommer av at beholderen, termosflasken, har doble (nylig også triple) vegger med vakuum imellom. Ettersom det er vakuum mellom veggene finnes det ingen materie som kan lede varme. Det kan derfor kun skje ved varmestråling.

Tidligere var den laget av glass. Den var følsom for støt, og flasken kunne ødelegges om den fikk et støt. I løpet av 1980-årene ble det vanlig med «uknuselige» termoser med flaske av rustfritt stål.

Mattermoser har større kork, slik at innholdet er bedre tilgjengelig. Tidligere var termosens kork laget av kork. Nå fremstilles den vanligvis av plast, med en ventil som gjør det mulig å skjenke fra termosen uten at korken trenger skrues av. Slike konstruksjoner er som regel vanskelige å gjøre rene.

På midten av 1900-tallet kom termo(s)kanner eller TV-kanner som i prinsippet er en termos med hank og tut.

Glassflasken fra en termos kan, på grunn av at den er følsom for støt, brukes som beholder for molotovcocktails.

Termoskopp er en enkelt kopp med tilsvarende isolerende egenskaper.

## Referanser


## Eksterne lenker
* Se termoser i Digitaltmuseum.
* Se termoskanner i DigitaltMuseum
* Se termokanner i DigitaltMuseum
Isaac Grünewald

**Isaac Grünewald** (1889–1946) var en svensk maler, av mange regnet for å være den som introduserte modernismen i svensk malerkunst. I 1911 giftet han seg med maleren Sigrid Hjertén, og sammen fikk de sønnen Iván Grünewald, som også ble kunstner. Grünewald og Hjertén ble skilt i 1937, og samme år giftet Isaac Grünewald seg på nytt med kunstneren Märta Grundell. De bosatte seg i en villa i Saltsjöbaden som senere fikk navnet Grünewaldvillaen.

I årene 1932–1942 var han professor ved Kungliga Akademien för de fria konsterna.

## Bakgrunn
Grünewald vokste opp i en jødisk familie i Stockholms-bydelen Södermalm. Faren var antikvitetshandler og sporet opp gjenstander som nå er utstilt på Nordiska museet. Underveis tipset han bønder og fiskere: «Dette er en fin gjenstand. Den skal De ta godt betalt for.» Hjemmet var en toroms leilighet, selv om de var tretten barn. Moren hadde flyktet fra pogromene i Russland, og skrekken satt i henne i en slik grad at hun forbød sine barn å være utendørs på julaften, i tilfelle de kristne svenskene skulle gå løs på dem. Familien så seg bare råd til ett sett med skolebøker, og brødrene Gabriel og Isaac leste lekser på Katarina-kirkegården der det var mer ro enn hjemme. Isaac hadde gode evner, men liten leselyst. Drahjelp fikk han fra Gabriel som satt på pulten bak og hvisket svarene, men på gymnaset ble de avslørt da begge hadde de samme feilene i en skriftlig besvarelse. Isaac begynte i stedet på *Konstnärförbundets* skole der undervisningen var gratis.Hans Bendix: *Passiar på parnasset* (s. 78-80), Cappelen, 1961 

Imidlertid måtte han ofte gå sulten til sengs, og så seg derfor nødt til å spise av det stillebenet elevene malte etter. Han brukte da sin palettkniv til å skjære av matvarene fra baksiden, hulte ut bananene, halverte eplene og støttet opp de reduserte fruktene med tomme fyrstikkesker og pinner. Hans mor hadde satt seg fore at Isaac skulle bli advokat og Gabriel lege, frie yrker som hun mente tjente jøder best. Hun var likevel svært stolt da Isaac ble utnevnt til professor.

I 1907 ble Grünewald med i *De unga* (også kalt *1909 års män*), en kunstnergruppe som ble oppløst i 1911.
 

Våren 1946 besøkte han Norge med sin kone Märta. Ved avreisen omkom begge i Snarø-ulykken. En flamme fra eksplosjonen slo opp gjennom flykabinen og forkullet alt levende til ukjennelighet. De norske vennene som hadde vinket paret av sted, stod lamslåtte tilbake på Fornebu flyplass.  

## Priser og utmerkelser (utvalg)
* 1945 – Prins Eugen-medaljen

## Referanser


## Eksterne lenker
*
Funny Boys

**Funny Boys** (etabert  1932 i Oslo, nedlagt 1939) var et norsk jazzorkester, kjent som et av datidens mest populære.

Det besto av en kvartett som spilte på Skansen og Røde Mølle. Bandet bestod den til 1939 og spilte på Skansen, Merkur, Dronningen og Kaba. Funny Boys ble ledet av Willie Vieth fra 1934 til 1940.

Foruten å gi ut *Tiger rag*/*Cocktail* (Odeon, 1938) turnerte de også Sveits, Østerrike og Ungarn.  I februar 1938 akkompagnerte de verdenskvartetten Mills Brothers i Universitetets Aula.

Deres musikk er å finne på *Jazz in Norway, 1920-1940* (Norsk jazzarkiv, 2001).

## Medlemmer

*Øivind Bergh saksofon og bass,
*Karl Engstrøm klarinett,
*Gunnar Sønstevold piano og trombone,
*Svein Øvergaard trommer (1932–34),
*Finn Westbye gitar og saksofon (erstattet Bergh),
*Willie Vieth, trompet

Gunnar Sønstevold - no-nb digifoto 20160524 00111 blds 05080.jpg | Gunnar Sønstevold (1912–91)
ØivindBergh ca 1945 (cropped).jpg | Øyvind Bergh (1909–87)
Svein Øvergaards Orchestra, Oslo, 1939 (Svein Øvergaard).jpg | Svein Øvergaard (1912–86)
Svein Øvergaards Orchestra, Oslo, 1939 (Fred Westbye).jpg |  Finn Westbye (1914–94)


## Referanser





## Eksterne lenker
* omtale og bilder fra Norsk Musikkinformasjon
Loudness

**Loudness** er et japansk tradisjonelt heavy metal-band. Gitarvirtuosen Akira Takasaki og trommeslageren Munetaka Higuchi spilte sammen i Lazy, før de sammen med vokalist Minoru Niihara (fra Earthshaker som senere skulle få platekontrakt med en annen vokalist) og bassist Masayoshi Yamashita dannet Loudness i 1981. De utga tre album med japanske tekster før deres fjerde, *Disillusion* (1984) kom i engelskspråklig versjon og de for alvor slo gjennom internasjonalt med livealbumet *Thunder in the East* (1985) og 74.-plass på Billboards salgslister. Loudness opptrådte så på Live Aid over video fra Japan.

Bandet turnerte med andre store heavy metal og hard rock-band som Mötley Crüe, Stryper, AC/DC og Poison. Vokalist Minoru Niihara ble sparket fra bandet i 1989. I håp om å få enda mer internasjonal suksess, ansatte bandet en amerikansk vokalist, den tidligere Yngwie Malmsteen-vokalisten Mike Vescera. Vescera var kun med på albumene *Soldier of Fortune* (1989) og *On The Prowl* (1991). Niihara returnerte til bandet i 20001.

Gitaristen Takasaki er den eneste som har vært med siden bandet ble stiftet.

## Medlemmer
;Nåværende
*Minoru Niihara – Vokal
*Akira Takasaki – Gitar
*Masayoshi Yamashita – Bass
*Masayuki Suzuki – Trommer

;Tidligere medlemmer
*Masaki Yamada – Vokal
*Mike Vescera – Vokal
*Hirotsugu Homma – Trommer
*Naoto Shibata – Bass
*Taiji Sawada Bass
*Munetaka Higuchi – Trommer (Gikk bort 30. november 2008 etter 8 måneder med leverkreft)

## Utgivelser

* 1981 – *The Birthday Eve*
* 1982 – *Devil Soldier*
* 1983 – *The Law of Devil's Land*
* 1984 – *Disillusion*
* 1985 – *Thunder in the East*
* 1986 – *Lightning Strikes*
* 1986 – *Shadows of War*
* 1987 – *Hurricane Eyes*
* 1989 – *Soldier of Fortune*
* 1991 – *On the Prowl*
* 1992 – *Loudness*
* 1994 – *Heavy Metal Hippies*
* 1997 – *Ghetto Machine*
* 1998 – *Dragon*
* 1999 – *Engine*
* 2001 – *Spiritual Canoe*
* 2001 – *Pandemonium*
* 2002 – *Biosphere*
* 2004 – *Terror Hakuri*
* 2004 – *Racing*
* 2006 – *Breaking the Taboo*
* 2008 – *Metal Mad* 
* 2009 – *The Everlasting*
* 2010 – *King of Pain*
* 2011 – *Eve to Dawn*
* 2012 – *2012*
* 2014 – *The Sun Will Rise Again*

## Referanser


## Eksterne lenker
* 
* 
*
Rødsand

**Rødsand** er et fiskevær på Senja. Det ligger ved Bunkefjorden, en fjordarm på sørsida av Selfjorden i Senja kommune i Troms. Til vanlig regnet som del av *Yttersida* med sin dramatiske natur og store nærhet til havbaserte næringer. Fiskeværet har opplevd dramatisk nedgang i folketallet de senere år, og mistet mer enn en tredjedel av innbyggerne de første 10 åra i det nye årtusenet. I dag har bygda om lag 65 innbyggere.

Fra gammelt av et fiskeriavhengig småsamfunn og i middelalderen del av Bjarkøygodset. Sjøsamisk bosetning helt fram mot slutten av 1700-tallet. Fra 1830-åra del av Torsken (Berg og Torsken) kommune og overført i 1964 til Tranøy kommune sammen med de nærliggende, og nå avfolka, bygdene Halvardsøya og Bunkan.

Geografien rundt bygda, eller gården som man omtaler lokalsamfunnet, er dominert av dramatisk fjelltopper som Fiskenestindan, Lomstinden, Bunkeskjolet og Kvænan. Sistnevnte er Senjas nest høyeste fjell.

Fiskeværet har en stort og entusiastisk engasjement for egen framtid. Mye av arbeidet foregår i Rødsand Vel. Velforeninga driver Grendahuset.

## Steder på Rødsand
**Ottarkaia**; i lokalbåtens tid var dette lokalsamfunnets sentrum, skipsekspedisjon og kontakt med omverdenen. Var og er tilknyttet til Jakobsen-familien og blei i alle år drevet i nær tilknytning til butikken.
**Butikken**; stor hvit bygning cirka 30 meter fra Ottarkaia. Hadde opprinnelig butikk i første etasje og bolig i andre. Huset har i dag to boliger.
**Grendahuset**, også kalt **Skolen**. Opprinnelig oppført av Torsken kommune. Overført i 1978 til den nystifta foreninga Rødsand vel.
**Havna**, med molo anlagt midt på 70-tallet. Havna er i ferd med å bli oppgradert og får i løpet av våren ny fiskerikai.

## Grunnkrets
**Rødsand** er også en arealmessig stor grunnkrets, som omfatter hele sørsiden av Selfjorden. Med til grunnkretsen hører også øygruppen Hallvardsøyan. Totalt dekker Rødsand grunnkrets et areal på 65,67&nbsp;km². Grunnkretsen tilhører Delområde Stonglandet og grenser i sør, fra vest mot øst, til Mellemvik, Buvik, Å og Eidet. I øst har Rødsand grense mot Tranøybotn og i nord til Flakstadvåg. I vest ligger Andfjorden.

Alle grunnkretsens innbyggere bor på selve Rødsand.
Innbyggertall de senere år:

## Eksterne lenker
* velforeningen rødsandvel.no
Christ Church Nichola Town

**Christ Church Nichola Town** er et *parish* (distrikt) på øya Saint Kitts i øystaten Saint Kitts og Nevis.
Vanlige niser

* Californianise
* nise
* svartnise

**Vanlige niser** (*Phocoena*) er en slekt i nisefamilien som består av tre arter med små tannhvaler.

* **''Phocoena'' (vanlige niser)**
** *Phocoena phocoena* (nise, vanlig nise, havnenise)
** *Phocoena sinus* (Californianise, gulfnise)
** *Phocoena spinnipinnis* (svartnise, Burmeistesrnise)

## Eksterne lenker
*
Gabriel Fliflet

**Gabriel Fliflet** (født 18. juli 1958 på Åland) er en norsk musiker (vokal, trekkspill, piano) kjent for sitt flerkulturelle musikkuttrykk og fra flere innspillinger. Han har gitt ut fire soloalbum. 

Han er oppvokst i Skåne og flyttet til Bergen seks år gammel. Fliflet ble med i Rimfakse (1975), Fri Flyt, samarbeidet med Shetlands-musikere som Willie Hunter og Peerie Willie Johnson. Videre har han arbeidet med Berit Opheim, Sondre Bratland og Nils Økland. Senere etablerte han Novgorod (Nygårds kvartett) som spiller populærmusikk fra områdene rundt Østersjøen.

Under navnet Fliflet/Hamre har han med perkusjonisten Ole Hamre siden 1991 turnert nasjonalt og internasjonalt.
I kvartetten SALT (2006&ndash;) spiller han shetlandsk og vestnorsk folkemusikk med Maurice Henderson, Annlaug Børsheim og Olav Christer Rossebø.  Fliflet komponerte bestillingsverket «Elvemot» til Osafestivalen på Voss 2006. Han har drevet  folkemusikk-bar i Bergen (1988&ndash;) og er siden 1999 musikalsk vert på «Folkemusikklubben Columbi Egg» i Bergen. Fliflet har turnert med Bergen filharmoniske orkester ved fremføring av *[[Kjempeviseslåtten]]*.

Han er bror til bass- og sagspiller Andreas Fliflet. Hans mor er opprinnelig finsk, og faren Albert Lange Fliflet har blant annet gjort et stort arbeid ved å oversette det finske nasjonaleposet *[[Kalevala]]* til et nynorsk som ligger nær Vest-Telemålet.

## Utmerkelser
* Vossajazzprisen (1994)
* Statens arbeidsstipend (2000)
* Folkelarmprisen – Årets folkemusiker (2011)

## Utgivelser
* *Rio Aga* (NORCD, 2008)
* *Åresong* (NORCD, 2011)
* *Valseria* (Etnisk Musikklubb, 2013)
* *Sevje* (Etnisk Musikklubb, 2017)

## Referanser

## Eksterne lenker
*
Hjelp, jeg er hypnotisert

***Hjelp, jeg er hypnotisert*** er et norsk underholdningsprogram med hypnotisør Torgrim Holte som gikk på TV 2 i 2001. Programmet gikk ut på at Holte hypnotiserte deltakerne til å tro at de hadde egenskaper de i virkeligheten ikke hadde. De ble også innbilt å være kjente personer.

Premieren ble sett av 476 000.

## Referanser
Per Kristian Dahl

**Per Kristian Dahl** (født 18. november 1960) er en norsk lokalpolitiker (Ap) som var ordfører i Halden kommune fra 2003 til 2011. Han ledet han en koalisjon bestående av Arbeiderpartiet, Høyre og Fremskrittspartiet, men sistnevnte trakk seg fra samarbeidet høsten 2006.

Etter valget i 2007 hadde han med seg partifellen Wenche Olsen som varaordfører og ledet et samarbeid mellom Arbeiderpartiet, Sosialistisk Venstreparti, Kristelig Folkeparti og Pensjonistpartiet.

Dahl var vararepresentant til Stortinget i perioden 2005-2009. Han har tidligere vært hovedtillitsvalgt ved Norske Skog Saugbrugs AS. 

Per Kristian Dahl ble i 2011 anklaget og anmeldt for «mulig  politisk korrupsjon». Saken ble henlagt av statsadvokaten under henvisning til at intet straffbart forhold var bevist.

I mars 2017 opplyste Per Kristian Dahl at han hadde meldt seg ut av Arbeiderpartiet.

## Referanser


## Eksterne lenker
*
Niser

* brillenise
* Californianise
* finneløs nise
* nise
* Stillehavsnise
* svartnise

**Niser** (Phocoenidae) er en familiegruppe med tannhvaler som finnes i kyststrøk på den nordlige halvkule, langs kysten av Sør-Amerika, og i noen områder i Sørøstasia. Niser er dessuten kjent fra noen asiatiske elver. Gruppen består av seks arter, fordelt i tre (noen hevder fire) slekter.

## Beskrivelse
Nisene er de minste av alle hvalene og generelt mindre enn delfiner, som de ellers ligner mye på. Evolusjonært er de derimot noe eldre enn delfinene.

I tidligere tider var det vanlig at fiskere og sjøfolk kalte alle små sjølevende delfinlignende pattedyr for niser, men det var ikke riktig. Nisene skiller seg klart fra delfinene, gjennom å ha spatelformede tenner (mot delfinenes tenner som er mer kjegleformete). Større fisk kan dermed deles opp før de slukes. Det er imidlertid mer som skiller disse dyrene fra hverandre anatomisk. Nisene mangler også det karakteriserte nebbet til delfinene, og de har som regel en mer kompakt kroppsbygning i forhold til lengden. Fem av artene har en liten trekantet ryggfinne, mens den siste mangler ryggfinne. Niser kan bli opp mot 2,5 meter lange (det normale er 1,4-2 meter) og veie 30-200 kg.

## Habitat
Nisene lever vanligvis i små flokker på færre enn seks dyr, men kan av og til sees i flokker på opp mot tjue dyr. De fleste holder til i kystnære farvann, en også i Yangtzeelven i Kina. Stillehavsnisen, som er hurtigere enn de andre, kan av og til samle seg i flokker på opp mot 2&nbsp;000 dyr og lever lenger til havs, i Stillehavet mellom Asia og USA. Sammenlignet med delfiner er derimot niser flest relativt mindre hurtige. Føden består stort sett av fisk og virvelløse dyr.

I norske farvann finnes kun vanlig nise (*Phocoena phocaena*), som vanligvis frekventerer kystfarvann i alle tempererte farvann på den nordlige halvkule, og er tallrik langs hele norskekysten (også inne i fjordene).

## Taksonomi
Mange regner nisene inn i tre biologiske slekter, men ny forskning bekrefter nå at disse dyrene må deles inn i fire slekter. Det viser seg nemlig at brillenise er nærmere beslektet med stillehavsnisen enn med andre niser, og den må derfor klassifiseres i en egen slekt, kalt *Australophocaena*.

## Slekter og arter
Den følgende listen er i henhold til CTD og Marine Mammal Science 1 (2), 149–165.

* **Phocoenidae** (niser, nisefamilien)
** *Australophocaena*
*** *Australophocaena dioptrica* (brillenise) 
** *Neophocaena*
*** *Neophocaena phocaenoides* (finneløs nise, Sørasianise, elvegris)
** *Phocoena* (vanlige niser)
*** *Phocoena phocoena* (nise, vanlig nise, havnenise)
*** *Phocoena sinus* (Californianise, gulfnise)
*** *Phocoena spinnipinnis* (svartnise, Burmeistesrnise)
** *Phocoenoides*
*** *Phocoenoides  dalli* (Stillehavsnise, Dallsnise)

## Referanser


## Kilder
* Myers, P. 1999. "Phocoenidae" (On-line), Animal Diversity Web. Accessed February 22, 2007

## Eksterne lenker
*
Narhvaler

* hvithval
* narhval

**Narhvaler** (Monodontidae) er en familiegruppe med tannhvaler som finnes i arktiske strøk. Gruppen består av to arter, fordelt i to slekter. Narhvaler er middel store hvaler som er nært beslektet med delfiner.

## Beskrivelse
Narhvaler er middels store hvaler som gjerne måler omkring 4-6 meter i lengde og har en strømlinjeformet og relativt kompakt kropp som kan vei opp mot 1,6 metriske tonn. Begge artene har kuleformet panne og mangler ryggfinne (selv om narhvalen har en kam på ryggen). Narhvalen har ei lang støttann (som består av såkalt elfenben) og skiller seg også gjennom å være generelt mørk (nærmest sort) i fargen, mens hvithvalen er nærmest helhvit i fargen.

Narhvaler lever i flokker på opp mot hundre dyr nær iskanten i Arktis og arktiske strøk, der det også hender at de vandrer i elvene som munner ut langs kysten. De livnærer seg stort sett av fisk og virvelløse dyr som de jakter på bunnen.

## Slekter og arter
* **Monodontidae (narhvaler, narhvalfamilien)**
** *Delphinapterus*
*** *Delphinapterus leucas* (hvithval, hvitfisk, beluga)
** *Monodon*
*** *Monodon monoceros* (narhval, hornhval)

## Se også
* Liste over pattedyr i Norge

## Kilder
* Myers, P. 1999. "Monodontidae" (On-line), Animal Diversity Web. Accessed February 22, 2007

## Eksterne lenker
*
Kirtland Air Force Base

**Kirtland Air Force Base** er en av det amerikanske flyvåpenets flystasjoner, og ligger nær Albuquerque i New Mexico i USA. Den er base for 377th Air Base Wing.

Flystasjonen er oppkalt etter oberst Roy C. Kirtland.
Oljeprisen

**Oljeprisen** fastsettes ved oljebørsen i London og ved råvarebørsen NYMEX i New York. Som standard for handel med oljelaster brukes spesielle oljekvaliteter som f.eks.
* Brent Blend
* WTI (West Texas Intermediate crude oil)

Oljeprisen er et viktig økonomisk rammevilkår etter hvert som samfunnet er blitt oljeavhengig. Energibehovet for transport og oppvarming forplanter seg også til andre deler av næringslivet. Kostnadene ved høy oljepris fører til at konsum av andre varer reduseres.

## Historie

Prisen på olje var under $25/fat i september 2003, men august 2005 steg den til over $60/fat. Som et resultat av en stadig svekket dollar fortsatte oljeprisen sin ferd i 2006 og 2007. I januar 2008 brøt den gamle rekordprisen på $100 per fat (lettolje). Inflasjonsjustert oljepris fra desember 1979 var i juni 2006-dollar $100,52.

Bensinprisene nådde «all time high» i etterkant av Katrina-orkanen. Utsalgsprisen var nesten $3,04 per gallon i USA.

Oljeprisen steg kraftig første halvår i 2008 og nådde over $130, da den snudde og raste ned til under $40 i november 2008.

Under er en tabell over gjennomsnittlig årlig oljepris for oljekvalitetene Dubai (1970–1985 Arabian Light), Brent (1976–1983 Forties), Nigerian Forcados og WTI (West Texas Intermediate crude oil) i amerikanske dollar per fat:

## Olje og politikk
Fallet i oljeprisen i andre halvdel av 2008 skyldtes finanskrisen som slo inn på lavere oljeforbruk og resesjon i flere verdensdeler.

## Priselastisitet
Prisen på olje har tradisjonelt vært satt av OPEC. Redusert tilførsel av olje fra OPEC, og da spesielt Saudi-Arabia, har i enkelte perioder i historien ført til en ekstrem prisoppgang. Dette har vært relativt korte perioder, da prisen ellers har vært stabil. Verdensøkonomien har tilpasset seg oljeprisen enten den har vært høy eller lav, mens endringer i oljeprisen har ført til politiske og økonomiske omveltninger som ingen har unngått å merke. 

De senere årene er betydningen av OPEC redusert av flere årsaker. Produksjonen utenfor OPEC utgjør halvparten av verdens energibehov og er økende, samtidig som store funn av olje i Afrika og Asia mer enn dekker opp for den økende etterspørselen. Den høye oljeprisen har gjort alternative energikilder lønnsomme og vil etter hvert dekke en større del av verdens energibehov.

## Referanser


## Eksterne lenker
* John V. Mitchell (Associate Fellow Chatham House, London): A New Era for Oil Prices; 32 Pages, August 2006
* Ole Gunnar Austvik, 2009: generally misguided long-term oil price forecasts, Trial Lecture. Working Paper no. 186 Lillehammer University College. ISSN 0806-8348
*  Crude Oil Prices Per Barrel: Former Market Maker Reveals Where Oil Prices May Be Headed  by Investment Director Karim Rahemtulla of Mt. Vernon Research
* Oil to $386.57 per Barrel! How derivatives drive oil prices up, despite ample supply in physical oil market, (9 Jun 06).
* Oljepriser ICE, Dagens Næringsliv
’N Sync

**'N Sync** er et amerikansk boyband, dannet i 1995 i Orlando i Florida (USA).

Justin Timberlake flyttet til Orlando med moren sin for å skaffe seg bedre showbusiness-erfaring. Der møtte han JC Chasez, Chris Kirkpatrick, Lance Bass og Joey Fatone i 1996, og sammen dannet de popgruppa 'N Sync.

Etter å ha laget noen sanger, reiste de til Europa for å turnere. 'N Sync slo gjennom med singlene «I want you back» og «Tearin' up my heart». Deres selvtitulerte debutalbum fra 1997 solgte over ti millioner eksemplarer. Gruppa nådde andreplassen på hitlistene med albumet *No Strings Attached*. 'N Sync har solgt ca. 72 millioner album verden over. 'N Sync. Gruppen ligger (per. 2018)på 60. plass på listen over mest solgte grupper/artister gjennom alle tider. De holdt på i hele syv år før det tok slutt. I 2005 kom albumet *Greatest Hits*.

## Album
* 1997-1998: *[[*NSYNC (album)|*NSYNC]]* 
* 1998: *The Winter Album*
* 1998: *Home For Christmas *
* 2000: *[[No Strings Attached]]* 
* 2001: *[[Celebrity]]* 
* 2005: *Greatest Hits*
* 2010: *The Collection*

## Eksterne lenker
* 
* 
* 
* 
* iTunes
* fast.fm om 'N Sync
Karianne Arntzen

**Karianne Arntzen** (født 19. mai 1967 i Sandnes) er en norsk musiker og låtskriver. 

Hun begynte å lage melodier og egne tekster på dialekt i 1995, og i 1999 fikk hun utgitt en låt på en samle-CD for kvinnelige artister (*Stiff Nipples* vol.&nbsp;2). Hun har samarbeidet med ulike musikere opp igjennom, og i 2004 startet hun **Karianne Arntzen Band**. Musikken deres blir kalt «visepopjazz», og i juni 2005 fikk bandet opptre på talentscenen på festivalen Norwegian Wood. Bandet har spilt en rekke konserter landet rundt siden debuten. Arntzen fikk fonogramstøtte fra Fond for utøvende kunstnere i desember 2006,  og ga ut albumene *[[I går kveld]]* (2007) og *Sant* (2011), begge på Via Music.. Bandet bestod (i 2011) av Vidar Schanche (gitar), John Lilja (kontrabass), Stene Osmundsen (trommer) og Gjermund Sivertsen (tangenter). 

Karianne Arntzen har også arbeidet som tekstforfatter for en rekke andre norskspråklige artister. I 2016 ble Hilde Selvikvåg nominert til Spellemann i visekategorien, med albumet "Slepp meg fri", hvor Arntzen har skrevet syv av tekstene.

## Referanser
Hatlestrand

**Hatlestrand** er ei bygd ved Hardangerfjorden som ligger i Kvinnherad kommune i Hordaland. Det bor rundt 450 innbyggere på Hatlestrand.

Bygden grenser til Ølve i vest og Mundheim i sør. Hatlestrand er inngangsporten til Kvinnherad fra vest på grunn av fergesambandet Gjermundshamn-Varaldsøy-Årsnes.
Víkingasveitin

**Víkingasveitin** (Vikinglaget) er Islands taktiske politienhet. Avdelingen består av fem lag med ulike oppgaver:

* Lag Alfa er spesialisert på å uskadeliggjøre bomber.
* Lag Bravo er spesialisert på å utføre operasjoner maritimt som bording av båter, dykking og lignende.
* Lag Charlie er et skarpskytterlag som spesialiserer seg på skarpskytterkrigføring.
* Lag Delta er en etterretningsgruppe som driver antiterroretterretning, overvåkning og infiltrasjon.
* Lag Echo er spesialisert på flykapring, luftangrep og overraskelsesangrepsoperasjoner.

## Oppgaver
Víkingasveitin har mange oppgaver og plikter:
*Antiterror
*Støtte av lokale politistyrker.
*Avdelingen er trent for å beskytte viktige installasjoner i krigstid. 
*Sikre statlige eiendommer og med
*De har ansvar for sikkerheten av statlige overhoder og utenlandske viktige personer.

## Historie
Avdelingen ble offisielt grunnlagt i 1982 da de første medlemmene avsluttet treningen med norske spesialstyrker. Det var mange grunner for at avdelingen ble grunnlagt. Den mest betydningsfulle grunnen var et kapret fly som landet på Keflavík Internasjonale flyplass i 1976. Det hadde også vært episoder hvor kriminelle brukte våpen mot ubevæpnede islandske politimenn. Politiet på Island måtte få et effektiv verktøy for å løse slik vold i skarpe situasjoner. Medlemmer av avdelingen ble satt inn i Balkan i operasjoner ledet av NATO og noen medlemmer har også tjenestegjort i Afghanistan. Noen medlemmer er hele tiden stasjonert på flyplassen i Keflavík.

I desember 2003 bestemte den islandske justisministeren, Björn Bjarnason, at Víkingasveitin skulle styrkes for krigen mot terror. De skulle være i stand til å takle situasjoner ikke bare på Island. Avdelingen har enda ikke måtte bruke dødelig kraft for å stoppe en eventuell kriminell handling.

## Håndvåpen
*Heckler & Koch MP5 
*Glock 17 
*Steyr SSG 69 
*Blaser R93-7.62×51 NATO 
*Mossberg 500

## Eksterne lenker
* Politiets hjemmeside (engelsk)
* Film på Youtube
Sinuskurve

**Sinuskurven**, eller *sinusoiden* betegner formen til den grafiske fremstillingen av de to trigonometriske funksjonene sin(x) og cos(x), som begge er projeksjonen av et punkts bevegelse langs en sirkel.

## Egenskaper
En sinuskurve er fullstendig beskrevet av to størrelser: avstanden mellom to topper i x-retning (kalt perioden) og avstanden fra midtlinja til maksimal- eller minimalverdien i y-retning (kalt amplituden).

Sinuskurven er spesielt viktig for å beskrive mekaniske og elektroniske bevegelsesfenomener, det vil si når x beskrives som tid. Da er avstanden mellom to topper lik periodetiden og er den inverse av frekvensen. t = 1/f.

Den deriverte av en sinuskurve beskriver stigningen til kurven, og den deriverte er også en sinuskurve.

Det er denne derivasjons-egenskapen som gjør at sinuskurven er allestedsnærværende innen elektronikk. Ingen annen kurveform kommer uforandret gjennom hvilket som helst nettverk av motstander, spoler og kondensatorer. Amplituden blir i allmennhet ikke uforandret.

Sinuskurven kommer også ut av differensialligningene for enkle oscillatorer med resonansegenskap, som masse-fjær -og spole-kondensator-systemer.

For praksiske beregninger er det svært viktig at den deriverte av en sinuskurve blir en cosinuskurve som har *samme amplitude* som sinuskurven. Dette letter regnearbeid betraktelig siden faktoren blir lik 1 ved operasjonen. Ved en bestemt sammenheng mellom x og frekvensmålet vil dette inntreffe: x = ω*t, der ω = 2*π*f. Dette kommer av at perioden til sin(x) har lengden 2*π i ren matematikk. Vinkelmålet 360°/(2*π) = 57.2958° har fått navnet *[[radian]]* og frekvensen ω måles i *radianer per sekund*. f er gitt i Hz, svingninger (perioder) per sekund.

**Se også:**
* Sinus
* Amplitude
* Bølger
* Frekvens
* Interferens
* Faseforskyvning
* Resonans
Gaffel (sjakk)

:*«Gaffel» har [[Gaffel (andre betydninger)|flere betydninger]]*

En **gaffel** er i sjakksammenheng et dobbeltangrep hvor én brikke truer to (eller flere) av motstanderens offiserer samtidig. Vanligvis er det springerne som angriper motstanderen med en gaffel, siden de er i stand til å angripe alle brikker (utenom andre springere) uten å være truet av dem. Bønder kan også sette gafler. En gaffel kan være et farlig våpen, ettersom motstanderen som oftest må flytte den ene av brikkene som angripes og dermed kan tape den andre, med mindre flyttet bidrar til å gi den andre brikken støtte.
Fotosfære

**Fotosfæren** er den synlige overflaten på en stjerne, som solen. Solflekker og faculae (mørke og lyse flekker) kan observeres på fotosfæren. Fysisk er fotosfæren definert som det området der optisk dybde er 2/3 for et foton med bølgelengde 500 nanometer. Dette tilsvarer at fotosfæren er transparent for rundt 50% av grønt lys. Under fotosfæren er solen optisk opak for lys.

Solens fotosfære har en gjennomsnittlig temperatur på 5778 kelvin (5505&nbsp;°C). Fotosfæren har en synlig struktur som kalles granuler. Disse skyldes varme strømmer fra konveksjonssonen opp til overflaten. Granulene er omkring 1000&nbsp;km i diameter og har en typisk varighet på 8 minutter. Det forekommer også såkalte *supergranuler* med diameter opp til 30000&nbsp;km og varighet på et døgn. Dette kan ikke observeres direkte for andre stjerner enn sola på grunn av oppløsningen i dagens teleskoper.

Solflekker på fotosfæren er områder med noe lavere temperatur, om lag 4000-4500 kelvin og skyldes intens magnetisk aktivitet som begrenser konveksjonen og dermed tilførselen av varme i et område. De er allikevel svært intense, men synes forholdsmessig mørkere enn resten av fotosfæren. Den motsatte effekten kalles faculae og er lyse områder som skyldes konsentrasjon av magnetiske feltlinjer. Disse forekommer ofte mellom granuler og rundt solflekker og er årsaken til at solens lysstyrke gjerne er sterkere når solflekkaktiviteten er høy, til tross for at selve solflekkene er mørkere.

Mellom fotosfæren og den mye vamere koronaen (over 1 million K) ligger den 10 000&nbsp;km tykke kromosfæren. I disse områdene oppstår protuberanser som er lysende strømmer av varm ionisert gass fra fotosfæren.

## Eksterne lenker
Kort fortalt: Solen fra UIO/ITA
Frances E. Allen

**Frances Elizabeth Allen** (1932–2020) var en amerikansk vitenskapskvinne og mottaker av Turing-prisen for 2006. Hun er kjent for banebrytende arbeid innen kompilatorer, kodeoptimalisering og parallellisering.

Allen var opprinnelig matematikklærer på *[[high school]]*, og skulle jobbe i IBM bare en tid for å betale ned studielånet sitt. Tidlig på 1980-tallet startet hun Parallel TRANslation (PTRAN)-gruppen for å studere problemstillinger innenfor kompilering for parallelle datamaskiner. Hennes gruppe ble regnet som blant de fremste i verden i dette fagfeltet. Hennes arbeid med algoritmer og teknologier la grunnlaget for dagens arbeid med kommersielle kompilatorer.

Allens innflytelse i IBM, hvor hun jobbet, gjorde at hun ble valgt til *IBM Fellow* i 1989. Dette var første gang en kvinne fikk denne utmerkelsen. Hun var også formann for IBMs Academy of Technology, en ledende organisasjon innen for datavitenskapen.

I 1997 ble Allen hedret ved å bli innlemmet i WITI Hall of Fame. Hun pensjonerte seg fra IBM i 2002. Da hun mottok Turing-prisen i 2007 var det som første kvinne.

## Referanser


## Eksterne lenker
* Pressemelding fra IBM i forbindelse med tildeling av Turing-prisen (engelsk)
New York Mercantile Exchange

**New York Mercantile Exchange** (**NYMEX**) er verdens største børs for råvarer. Selskapet ble notert på New York Stock Exchange den 17. november 2006 med ticker *NMX*. Selskapet ble etablert i 1882 og hovedkontoret er i New York.

Hvert selskap som handler på børsen må sende sine egne uavhengige meglere. Etter terrorangrepet 11. september 2001 bygget NYMEX et reservehandlegulv utenfor New York.

## Historie
Råvarehandel begynte på midten av 1800-tallet da forretningsmenn begynte å organisere markedsplasser for å sette standard for kvalitet og etablere regler for handel. På slutten av 1800-tallet fantes 1600 markedsplasser på havner og jernbanestasjoner. I 1872 startet en gruppe dagligvarehandlere Butter and Cheese Exchange og New York. Snart kom også egg med blant varene og navnet ble modifisert til Butter, Cheese, and Egg Exchange. I 1882 ble navnet endret endelig til New York Mercantile Exchange da handel ble åpnet for tørket frukt, boksevarer og poultry. På 1900-tallet foregikk en sentralisering ved at større varehus ble bygget sammen med markedsplassene og markedsplasser i mindre byer forsvant. I 1933 ble COMEX etablert ved sammenslåing av fire mindre børser; the National Metal Exchange, the Rubber Exchange of New York, the National Raw Silk Exchange, og the New York Hide Exchange. Den 3. august ble tilslutt NYMEX og COMEX slått sammen til NYMEX, og NYMEX opererer med to handelsgulv i World Financial Center i Manhattan sentrum.

## Lokalisering
Adresse til NYMEX hovedkvarteret: One North End Avenue, New York, NY 10282-1101. Selskapet har også kontorer i Houston, Washington D.C., London, and Hong Kong.

## Råvarer som handles på børsen
* Aluminium
* Kull
* Kobber
* Råolje
* Elektrisitet
* Bensin
* Gull
* Fyringsolje
* Naturgass
* Palladium
* Platina
* Propan
* Sølv
* Mais
* Soyabønner

## Volatilitet 2008-2009
I august 2008 økte oljeprisens volatilitet; kongressmann John Dingell kritiserte Commodity Futures Trading Commission for ikke å stagge oljefuturetradere, spesielt det sveitsiske selskapet Vitol.  Overraskende var størrelsen på Vitols portfølje - i juni [2008] holdt selskapet 11 prosent av alle oljeontrakter på NYMEX.

## Referanser


## Eksterne lenker
* 
*
Slaget ved Rich Mountain

**Slaget ved Rich Mountain** ble utkjempet den 11. juli 1861 under den amerikanske borgerkrigen. Slaget fant sted med Rich Mountain i Randolph County. Kun 346 soldater totalt ble drept i dette slaget, 300 av disse var soldater fra konføderasjonen.
John Sandstrøm

**John Georg Sandstrøm** (født 9. juli 1948) er en norsk tidligere psykolog. Han ble i 2006 fratatt autorisasjonen av Statens helsetilsyn.

Sandstrøm ble utdannet cand.psychol. i 1978. Hans første arbeidssted var Vindern psykiatriske klinikk. Etter det var han ansatt ved Ullevål universitetssykehus og Rikshospitalet, før han ble ansatt ved Oslo kretsfengsel. Etter det startet han egen praksis. I mai 2000 vakte han oppsikt med sin opptreden i debattprogrammet «Sentrum» på TV2, der han på direkten konfronterte en mann som hadde tatt en hel barnehage som gisler i Hjelmeland i Rogaland.

Sandstrøm ble i 2005 fratatt autorisasjonen til å arbeide som psykolog og ble senere dømt for korrupsjon. Dette har blant annet samband med at Dagens Næringsliv i 2006 avslørte det var uregelmessigheter knyttet til ekspertuttalelser Sandstrøm hadde gitt i forbindelse med rettssaker. Sandstrøm ble senere dømt til to og et halv års fengsel for disse forhold. Statens helsetilsyn begrunnet tilbakekallelsen av hans autorisasjon med at han er funnet «uegnet til å utøve yrket som psykolog på en forsvarlig måte».

## Referanser
Gunnar Lunde

**Gunnar Lunde** (født 4. februar 1944 i Oslo, død 13. august 1993 i Haugesund) var en norsk forfatter og lærer. Debuterte som novelleforfatter i antologien *Gruppe 66* i 1966. Året etter debuterte han i bokform med den Kafka-inspirerte novellesamlingen *[[Flukten fra en flukt]]*. Lunde ga totalt ut 5 novelle/tekstsamlinger, 2 diktsamlinger og 15 romaner.

## Bibliografi

### Romaner
* 
* 
* 
* 
* 
* 
* 
* 
* 
* 
* 
* 
* 
* 
* 

### Noveller og tekster
* 1967: ''Flukten fra en flukt'' (noveller)
* 1969: ''Svart latter'' (noveller)
* 1970: *[[Sprell]]* (tekster)
* 1972: *Hverdagene mine* (tekster)
* 1975: *[[Liisa fra Finland]]* (noveller)
* 1978: *Svarte noveller*. Nyutgivelse av novellesamlingene *Flukten fra en flukt* (1967) og *Svart latter* (1969).

### Dikt
* 1968: *Mellom deg og meg: dikt*, Aschehoug
* 1978: *Sjela mi: dikt og andre tekster*, Gyldendal

### Bidrag i antologier
* 
*  Lundes bidrag er et dikt.
*  Lundes bidrag er en korttekst
* Lunde, Gunnar (2015). «Postbudet». *Johansen, Glenn (red.): Det kom et brev*. Larvik: Liv Forlag.

### Bidrag i tidsskrift
*  ISSN 0036-3928.
*  ISSN 0036-3928.

### Litteratur i oversettelse
*  Utvalgte noveller fra *Flukten fra en flukt* (1967) og *Svart latter* (1969). Estisk oversettelse av Elvi Lumet.

## Familie og ekteskap
Gunnar Lunde var sønn av tollstedsjef Arne Johan Lunde (1907–1972) og Judith (1907–1990). I november 1964 giftet han seg med kontorfaglig leder Gudrun Lura (1945–).

## Referanser


## Eksterne lenker
* www.gunnarlunde.com 

### Litteratur om Gunnar Lunde
* Rottem, Ø.: "Gunnar Lunde – utdypning (NBL-artikkel)", i ''Store norske leksikon/Norsk biografisk leksikon''
* Fortegnelse over litteratur om Gunnar Lunde i ''Bibliografi over norsk litteraturforsking (Littforsk)''
* Fortegnelse over litteratur om Gunnar Lunde i ''Norske og nordiske tidsskriftartikler (NORART)''
* Fortegnelse over litteratur om Gunnar Lunde i ''Norsk bokfortegnelse (NORBOK)''
* https://archive.org/details/gunnar-lunde-must-naer
Erwin Bootz

**Erwin Bootz** (født 30. juni 1907 i Stettin i Tyskland (nå Szczecin i Polen), død 27. desember 1982 i Hamburg i Tyskland) var en tysk pianist, arrangør, musikalsk leder, filmarbeider mm. Han er framfor alt kjent som pianist i den berømte tyske vokalsekstetten Comedian Harmonists.

Bootz var sønn av en velstående musikkhandler og hadde to søsken og fire stesøsken. Som barn fikk han undervisning i pianospill, først hjemme, senere på konservatorium i hjembyen. 17 år gammel, i 1924 begynte han på Hochschule für Musik i Berlin hvor han studerte i fire år.

Erwin Bootz hadde som mål å bli konsertpianist, men hadde en sterk dragning mot kabaret og teater. Gjennom en bekjent traff han Asparukh Lesjnikov som tok ham med til det nystartede ensemblet Comedian Harmonists. De manglet pianist og Bootz fikk oppgaven.  

Bortsett fra et kort opphold våren 1931, da han ville prøve på en solokarrière ved Kabarett der Komiker i Berlin, hadde han i årene 1927 til 1935 stor kunstnerisk og økonomisk suksess med Comedian Harmonists (se egen artikkel).

I 1932 giftet han seg med jødiske Ursula Erkan. Han skilte seg fra henne i 1938.

Etter at Comedian Harmonists ble oppløst som følge av det nazistiske styrets forbud mot å la jøder opptre, fortsatte Erwin Bootz fram til 1938 som pianist i det etterfølgende «ariske» ensemblet Meister-Sextett i Tyskland. Deretter var han musikalsk leder, dirigent, komponist, tekstforfatter og solist ved  Kabarett der Komiker. 

I 1939 giftet han seg på nytt og fikk senere en sønn. Under andre verdenskrig gjorde han tjeneste i Wehrmacht med kulturarrangement og radiosendinger for soldater. Fra 1948 til 1959 arbeidet han som filmdubber, dialogforfatter og dialogregissør ved Bavaria Film og MGM.

I 1959 emigrerte han av skattemessige årsaker til Canada og arbeidet som forsikringsagent, senere som barpianist. Han opptrådte regelmessig  i kanadisk fjernsyn og radio. Han giftet seg for tredje gang.

I 1971 flyttet Bootz tilbake til Hamburg. Han fikk etterhvert stilling som musikalsk leder ved Schauspielhaus Bochum og engasjementer ved Theater in Bremen og Schillertheater i Berlin. Han medvirket i radiosendinger om historien til Comedian Harmoninsts. 

I 1975 ble han intervjuet for en dokumentarfilm om ensemblet av Eberhard Fechner. I 1976 opptrådte han i Dresden, i 1980 i «Tempodrom» Berlin. Han døde i 1982.

## Referanser


## Eksterne lenker
* 
* 
*
Audi Q7

**Audi Q7** er en luksuriøs SUV, en bil produsert av det tyske selskapet Audi, som idag eies av Volkswagen AG. Den har blitt solgt helt siden 2006, og i og med at den har «7» i navnet er det posisjonert mellom Audi A6 og Audi A8.

Hovedkonkurrenter i denne klassen er Mercedes-Benz GL klasse, BMW X5 og Cadillac SRX.

I 2007 ble det solgt 37 Audi Q7 i Norge, en nedgang fra 387 i 2006. Også i 2008 ble det solgt 37 stk.
Gaffel (andre betydninger)

ΨΣ
**Gaffel** kan på norsk bety:

* Gaffel, et spiseredskap
* Gaffel i sjakk, det vil si at en bonde samtidig truer to av motspillerens offiserer 
* Gaffelrigg
** Gaffelseil
* Gaffel (sykkel), den delen på en sykkel der forhjulet er festet (forgaffel) eller der bakhjulet er festet (bakgaffel)
* Høygaffel, landbruksredskap
* Gaffeltruck, motorisert kjøretøy for løft og transport, flytting av gods
## Eksterne lenker
* 
* Oppslagsordet «gaffel» i ''Ordbog over det danske sprog 1750-1950''
Fylkesvei 4404

**Fylkesvei 4404** går mellom Garborg og Tunheim i Time.

Frem til 2019 hadde veien betegnelsen fylkesvei 170 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Slaget ved Quatre Bras

**Slaget ved Quatre Bras**, sto 16. juni 1815, og var en del av felttoget de hundre dagene under Napoleonskrigene. Slaget ble kjempet mellom Frankrike og briter og allierte, ved Quatre Bras i Det forente kongeriket Nederlandene (i dag Belgia).

## Se også

* Slaget ved Ligny
* Slaget ved Waterloo
* Slaget ved Wavre

## Eksterne lenker
* 
* Om slaget ved Quatre Bras, fra nettstedet napoleon-series.org (engelsk)
Jennifer Love Hewitt

**Jennifer Love Hewitt** (født 21. februar 1979) er en amerikansk skuespiller og sanger. Hun er kjent for sin rolle i TV-serien *[[Party of Five]]*, hvor hun spilte Sarah Reeves fra 1995 til 1999. Hun har også hatt en av hovedrollene i *[[Fryktens sommer]]*-filmene, hvor hun spilte Julie James. Hun er mest kjent fra serien *Ghost Whisperer* hvor hun spilte Melinda Gorden. I 2010–2012 spilte hun Riley Parks i *The Client List*. Som artist har hun utgitt sangen «How Do I Deal».

## Filmer
* *Delgo* (2007)
* *Shortcut to Happiness* (2007)
* *Pusur 2* (2006)
* *In the Game* (2005)
* *Confessions of a Sociopathic Social Climber* (2005)
* *A Christmas Carol* (2004)
* *Garfield* (2004)
* *If Only* (2004)
* *The Truth About Love* (2004)
* *Shortcut to Happiness* (2003)
* *The Tuxedo* (2002)
* *The Hunchback Of Notre Dame 2* (2002)
* *[[Heartbreakers]]* (2001)
* *[[The Audrey Hepburn Story]]* (2000)
* *The Suburbans* (1999)
* *[[Fryktens sommer 2]]* (1998)
* *Telling You* (1998)
* *Can't Hardly Wait* (1998)
* *[[Fryktens sommer]]* (1997)
* *Trojan War* (1997)
* *House Arrest* (1996)
* *Sister Act 2: Bac in the Habbit* (1993)
* *Little Miss Millions* (1993)
* *Munchie* (1992)

## Tv-serier
* *Criminal Minds* (2014-2015)
* *The Client List* (2012)
* *Angry Little Girls* (2008)
* *[[Ghost Whisperer]]* (2005–)
* *The Time of Your Life* (1999–2000)
* *[[Party of Five]]* (1995–1999)
* *McKenna* (1994-1995)
* *The Byrds of Paradise* (1994)
* *Shaky Ground* (1992–1993)
* *Running Wilde* (1992)
* *Kids Incorporated* (1984)

## Referanser


## Eksterne lenker
* 
* 
* 
*
Hodejegerne (underholdningsprogram)

:*For romanen av [[Jo Nesbø]] med samme navn, se [[Hodejegerne (roman)]] eller filmen [[Hodejegerne (film)]]*.

***Hodejegerne*** er et norsk gameshow og underholdningsprogram med Alf Tande-Petersen som gikk på NRK1 fra 2002 til 2004. Her skulle to kjendislag (hodejegere) gjette yrket til seks ukjente personer. Også seerne kunne delta. Programmet ble sendt på lørdagskveldene.

Serien hadde flere likhetstrekk med *[[De ukjente (TV-program)|De ukjente]]*, som gikk på NRK1 fra 2009 til 2012.

Programmet var meget populært. For eksempel ble andre sending sett av 1,4 millioner.

## Om serien
To kjendislag, som kaltes hodejegerne, skulle gjette yrkesbakgrunnen til seks ukjente personer, ved hjelp av forskjellige våpen og feller. Deltakerne, som skulle representere seks ulike yrker, var fra forskjellige deler av landet og ble plukket ut via for eksempel yrkesforbund. Hodejegerne fikk en ”mystisk” presentasjon av deltakerne, som de ellers bare fikk vite fornavnet på. Deretter skulle hodejegerne prøve og teste, forhøre og "grille" disse personene, for så å ende opp med en konklusjon om hvilket yrke de hadde.

## Referanser


## Eksterne lenker
* Hjemmeside 2002 (Arkivert av NRK)
Mats Larsson

**Mats Larsson** (født 20. mars 1980 i Järna er en svensk langrennsløper. Larsson er sønn av langrennsløperen Gunnar «Hulån» Larsson og konkurrerer for Åsarna IK.

Larsson deltok i sitt første løp i verdenscupen 27. november 1999, i Kiruna på 10&nbsp;km klassisk, der han ble nummer 50. Han har stått på seierspallen i verdenscupen tre ganger, og fem ganger i stafett. Samtlige individuelle pallplasseringer er i klassisk sprint. Larssons beste distanseløp i verdenscupen er fra Valdidentro i Italia, da han i februar 2009 endte på sjuendeplass i 15&nbsp;km klassisk.

I 2005 i Oberstdorf deltok Larsson i sitt første VM da han ble nummer 62 på 15&nbsp;km klassisk. Han fortsatte mesterskapet med å bli nummer seks på sprinten, og han gikk for Sveriges stafettlag som kom på sjuendeplass. Han har deltatt i tre VM. Størst suksess hadde han i Sapporo-VM i 2007 da han tok sølvmedalje på sprinten. I Liberec 2009 deltok Larsson bare i sprintstafetten sammen med Emil Jönsson. De ble nummer seks, 3,8 sekunder fra medalje.

Larsson har gått to løp i OL-sammenheng, begge i Torino 2006. På 15&nbsp;km i klassisk stil ble han nummer 19, og på stafetten gikk han startetappen for det svenske laget som tok bronse.

## Referanser

## Eksterne lenker
* 
* Offisiell hjemmeside – Mats Larsson
Karl Lamprecht

**Karl Lamprecht** (født 25. februar 1856 i Jessen i Tyskland, død 10. mai 1915 i Leipzig) var en tysk historiker. 

Han var professor i historie ved universitetet i Leipzig 1891. Lamprecht  dannet en egen skole i historiefaget, hvor det ble lagt vekt på studiet av kulturhistorien og den sosialpsykologisk utvikling i et samfunn. Hans mest kjente verk er *Deutsches Wirtschaftsleben im  Mittelalter*, som kom i tre bind (1885–1887), og *Deutsche Geschichte* som kom i 12 bind (1891–1909).

## Referanser


## Eksterne lenker
* 
*
Ruch Autonomii Śląska

**Ruch Autonomii Śląska** (norsk: *Bevegelsen for autonomi i Schlesien*, tysk: *Bewegung für die Autonomie Schlesiens*) er et polsk politisk parti som ble stiftet i januar 1990. Det er et regionalparti i Schlesien som arbeider for at regionen skal få selvstyre, i rammen av et forent Europa, og står i den schlesiske autonomistiske tradisjonen.

## Referanser


## Eksterne lenker
*
Edmonton Oilers

**Edmonton Oilers** er et ishockeylag i den profesjonelle ishockeyligaen NHL. Laget kommer fra byen Edmonton i provinsen Alberta i Canada og ble grunnlagt i 1972 under navnet «Alberta Oilers» som klubben het frem til 1973. Edmonton Oilers spilte i World Hockey Association i perioden mellom 1972 til serien ble lagt ned i 1979. Etter dette ble klubben med i NHL og var på 1980-tallet ett av de beste lagene med Stanley Cup-titler i 1984, 1985, 1987, 1988 og 1990. Ishockeylegenden Wayne Gretzky spilte for Oilers fra 1979 til 1988. Dagens lagkaptein er Connor McDavid. 

Nordmannen Patrick Thoresen spilte for klubben fra juni 2006 og frem til februar 2008 (med en del opphold på klubbens farmerlag), da han ble hentet til rivalen Philadelphia Flyers.

## Kjente spillere
*Paul Coffey
*Grant Fuhr
*Wayne Gretzky
*Jari Kurri
*Mark Messier
*Kent Nilsson
*Esa Tikkanen
*Doug Weight
*Tommy Salo
*Patrick Thoresen
Hanne Hoftun

**Hanne Hoftun** (født 1972) er en norsk journalist, reporter og programleder som har arbeidet i NRK Radio en årrekke. Hun har siden 2013 vært programleder i NRK P1+. 

Hoftun er født i Drammen, og oppvokst i Lier. Hun er journalistutdannet ved Høgskolen i Bodø og har i tillegg studier i etnografi, filmvitenskap og engelsk.

Hoftun har jobbet i NRK Radio siden 1998. Hun startet som reporter i ''Norgesglasset'', *[[Reiseradioen]]* og *[[Nitimen]]* på P1. Hun har også bakgrunn fra distriktssendingene til Buskerud og Oslo, samt Norsktoppen og ''Kveldsåpent'' på P1, og ''Kaliber'' og *[[Pullover (radioprogram)|Pullover]]* på P3. I 2013 var hun med som en av profilene i den nye DAB-kanalen P1+, hvor hun har vært programleder for Jukeboks. 

I 2008 var hun kommentator for Eurovision Song Contest 2008 i Beograd i Serbia sammen med Per Sundnes. I juli 2009 kommenterte hun minnemarkeringen for Michael Jackson sammen med Håkon Moslet på NRK2. 

## Referanser
Mary Carillo

**Mary Carillo** (født 15. mars 1957 i Queens, New York) er en tidligere profesjonell kvinnelig tennisspiller.

Carillo var som best nummer 33 på rankingen over kvinnelige singlespillere. I 1977 vant hun mixed doubletittelen i Grand Slam-turneringen French Open sammen med John McEnroe. 

## Grand Slam-titler
*  **[[French Open]]:**
** Mixed double 1977 (sammen med (John McEnroe)

## Referanser


## Eksterne lenker
* 
*